JUMAL KÕNELEB
Tere ja rõõm kohtuda!
Täna räägime Jumala sõjavarustusest.
Miks räägib Piibel sõjavarustusest Efeslaste 6. peatükis?
Sellepärast, et me oleme sõjas
ja sellest Paulus Efeslaste 6:13 räägibki,
öeldes: "Seepärast võtke kätte kõik Jumala sõjavarustus."
Me peaksime siis midagi selga panema,
aga see ei ole midagi käegakatsutavat
nagu sellel uhkel rüütlil siin.
Kirjakoht jätkub:
"...et te suudaksite vastu panna kurjal päeval
ja jääda püsima, kui te olete kõik teinud."
Kuigi hingevaenlane on meie vastu, on Jumal andnud meile sõjavarustuse
ja kui me paneme selle selga, lubab Piibel, et me jääme ka püsima.
Asja mõte pole selles,
et suudame end kuidagimoodi kaitsta,
vahel ka kukkudes ja kõikudes ja Issand muudkui tõstab meid üles,
vaid õppides sõjavarustust tundma ja seda kasutama,
püsime ka püsti ja jääme püsima.
Esimest sõjavarustuse osa mainisime juba eelmises saates.
Tahaksin lugeda selle kohta laiendatud piiblitõlkest,
mis on ütlemata vägev kirjakoht!
Efeslastele 6:13: "Sellepärast riietuge
ja pange selga Jumala kogu sõjavarustus,
et võiksite panna vastu
ja seista paigal,
jääda kindlaks ja oma seisukoha juurde,
püsida oma veendumuste juures ka halval või ohtlikul päeval..."
Kas tuleb ette halbu ja ohtlikke päevi?
Aaeg ajalt ikka.
Katsumusi on piisavalt.
"Kui olete seisnud kogu seismise, mida kriisiolukord nõuab..."
Me teame, et kriisiolukorras ei ole abi kõikumisest, nutmisest ja kisamisest.
Siis peab lihtsalt minema edasi ja jääma püsima.
Mida siis peale seda tuleb teha, kui kogu seismine kriisis on tehtud?
"Siis seiske edasi või jääge endale kindlaks.
Jääge oma seisukohale."
On vägev, et on olemas mingi viis, mille juures saame jääda seisma.
Saame jääda enesele kinldaks ja jääda oma seisukohale.
Selleks, et see õnnestuks
ja hingevaenlane ei saaks meid maha suruda
ja oma valede ning rohkete salaplaanidega petta,
peame me teadma, mis sõjavarustus see on
ja me peame selle selga panema.
Kuidas aga panna selga midagi, millest me isegi ei tea, mis see on?
Seetõttu tahamegi sellest rääkida,
sest meie jaoks on see konkreetne asi,
mida me teeme igal päeval.
Oleme mõistnud, mida see sõjavarustus tähendab.
Esimene varustuse osa on kirjas Efeslastele 6:14:
"Seiske nüüd ja teie niuded olgu vöötatud tõega."
Esimene sõjavarustuse osa ei olegi mõõk, kilp ega kiiver.
See on hoopis vöö.
See võib kõlada veidi kummaliselt, et miks just vöö?
Ka selle rüütli varustuse juures ei ole seda vööd näha,
aga kui tal ei oleks vööd, siis need uhked kilbid kukuks alla.
Paulus kirjutab Rooma sõdureist,
et vöö hoidis kogu sõjavarustust üleval.
Vaimulikus mõttes pole see mistahes suvaline vöö.
See on tõe vöö.
Hingevaenlase esmane plaan on petta sind ja mind valega.
Kuidas aga tõrjuda valet, kui sa ei tea, et see on vale.
Kuidas panna vastu valele? Teades, mis on tõde.
Tõde on esimene asi, mis hoiab meid vabana.
Jeesus ütleb, et tõde teeb meid vabaks.
Sellepärast on see esimene ja tähtsaim sõjavarustuse osa.
Roomlastele 12:2: "Ja ärge muganduge praeguse ajaga."
Võiks ka öelda: "Joy, ära mugandu oma vanade lõhkuvate mõtetega."
"Pange kõrvale see vana inimene ja muutuge."
Mõtle, ma võin muutuda.
Võid tõesti.
Ma võin muutuda ja ma tahangi muutuda.
"...vaid muutuge meele uuendamise teel..."
Uus, värske meel ja värsked mõtted.
"...et te katsuksite läbi, mis on Jumala tahtmine,
mis on hea ja meelepärane ja täiuslik."
Asi on selles, et me oleme uus loodu.
Oleme Jumala lapsed -
vana on kadunud, uus on asemele tulnud.
Jeesus elab nüüd meie sees
ja mu mõtetel tuleb harmoneeruda selle tõega.
Et kogu mu organism ja olemus nõustuks Jumalaga,
et mul on tulevikku ja lootust,
et Tema on koos minuga, mul on Tema jõud
ja ma olen armastatud.
Käisin täna jooksmas ja kordasin endale kogu selle aja:
"Jumal armastab mind, Jumal armastab mind."
Samas märkan, et mu peas on ka vastupidiseid mõtteid:
"See ei või olla tõsi, sa ju tunned ennast, Joy."
Aga ma kordan endale ikkagi: "Jumal armastab mind."
Kui mul on mingi haigus kallal, siis kordan endale veel enam:
"Jumal armastab mind."
See hakkab mulle kohale jõudma, et Jumal armastab mind.
Ja kui ma mõtlen meie rahalise olukorra peale,
kordan endale ikka: "Jumal armastab mind."
Samas kuulen peas küsimust: "Miks teil siis on nii palju probleeme?"
Kordan ikka: "Jumal armastab mind."
Mõistan, et Jumal armastab mind ja mu peas toimub imeline muutus.
Ja siis hakkavad ka imed sündima.
See oli väga hea näide, sest inimene on ju kolmemõõtmeline.
Kui oled võtnud Jeesuse vastu, siis su vaim on uuestisündinud,
aga sul on ka hing ja ihu.
Hing koosneb kolmest osast: su mõtted, tunded ja tahe.
Kui istud ja mõtled, kuidas muutuda, kui su mõtted on nii sünged
ja oled end viimased 20 aastat kehvasti tundnud.
Kuidas küll muutuda, kui ei taha teha õigeid asju
ja langed kogu aeg tagasi?
Kust küll alustada?
- Kust küll alustada?
See on see võtmeküsimus - kust tuleks alustada?
Selle näitlikustamiseks on mul kaasas puuklotsid.
Mul on toredad klotsid, millega teeme asja konkreetseks.
Siin on küsimus õieti hingehoiust - hing vajab ju hooldust.
Meie vaim on uuestisündinud,
aga anname sulle nüüd ka hingehoiu võtmeid,
mis aitavad sind selles,
et ka su hing võiks nautida vabadust,
mis sul juba on olemas.
Su mõttemaailm, tunded ja ka su tahe vabanevad.
Olen täiesti kindel, et keegi ei taha mõelda morne mõtteid.
Keegi ei taha ju tahta valesid asju.
Me tahame teha ikka seda, mis õige.
Esimese klotsi peale on kirjutatud: "Sõnad".
Too mõni hea näide, Joy.
Ütle mõni sõna.
"Tema haavade kaudu olen ma terveks saanud."
Võiksid võtta alguses mõne negatiivse näite.
"Ma ei jaksa. Ma lihtsalt ei jaksa enam.
Sellest ei tule midagi välja.
Olen nii palju kordi proovinud.
Ma ei jaksa rohkem. Ma enam ei jaksa kohe üldse."
Olgu. Võtame siis sõnad: "Ma ei jaksa enam."
See algab sellest,
aga see ei lõpe nende sõnadega, et sa ei jaksa enam.
Kui keegi ütleb sulle: "Sa oled laisk"
ja sa vastad: "Olen, aga ma lihtsalt ei jaksa."
Sõnadest sünnivad mõtted.
Hakkan mõtlema, et ma tõesti ei jaksa enam
ja ma mõtlen sellele, kui kaua kõik on olnud raske
ja ma hakkan arvama, et miski ei õnnestugi enam.
Mu mõtted hakkavad tõestama seda, et ma tõepoolest ei jaksa enam.
Ehk siis sõnad sünnitavad mõtteid,
aga see ei lõpe sellega,
sest need mõtted sünnitavad tundeid.
Probleem on selles, et paljud arvavad,
et piisab vaid halbadest tunnetest vabanemisest.
Eks tundeid saagi veidi leevendada
juues tassikese kohvi ja süües saiakese.
Kui aga nende all on need sõnad, siis need jäävad endiselt püsima.
Kui ütled: "Ma ei jaksa" ja mõtled, et miski ei õnnestu,
siis mis tundeid see tekitab?
Väga raske, väsinud ja masendav tunne.
Tekib lootusetuse tunne.
Need mõtted, et ei jaksa
ja see jõuetuse tunne mõjutavad kogemusi.
Selle klotsi peal on kirjas "kogemused".
Millised kogemused sellele järgnevad?
Meenuvad kõik need korrad,
kui ma pole jaksanud ja asjad on halvasti läinud.
Kõik need juhtumid, mis tõestavad, et sellest ei tule midagi välja.
Sõnadest sünnivad mõtted, mõtetest sünnivad tunded,
ja kui on selline tunne, et ei jaksa, siis ei viitsi enam isegi üritada.
Tahaks olla ainult voodis. - Ja siis see masendab veel rohkem.
Nii võivad tekkida harjumused ja kombed.
Meie näite puhul soovimatus üritadagi.
Jäädakse voodisse vedelema ning nii tekib häbi ja süütunne,
kui tuntakse, et oleks pidanud midagi tegema,
aga pole jaksatud ega usutud, et sellest võiks asja saada
- Ja siis jäetakse asjad tegemata
ja päevadel on negatiivne alatoon.
Kui see jätkub pikemat aega ja sellest saab harjumus,
et kõike välditakse ja jäädaksegi voodisse vedelema,
siis see mõjutab ka iseloomu.
Siin võiks olla kirjas ka "isiksus".
Ma võingi hakata mõtlema, et ma olen vilets vennike.
Või mida sa arvad?
Ma võin hakata mõtlema, et parem, kui mind poleks olemaski,
sest ma olen kõigile koormaks.
Need klotsid näitavad hästi seda,
et sõnadest sünnivad mõtteviisid.
"Tehkem maatasa kõik mõistuse sepitsused
ja kõrgistused, mis tõstavad end jumalatunnetuse vastu."
Vanemas tõlkes "mõttekõrgistused".
Mõtteviisid, mis koonduvad selle ümber,
et sellest ei tule midagi välja, ma ei jaksa midagi,
mu tulevik ja minevik on negatiivsetes värvides.
Sellest saab terviklik mõtteviis, mis tõestab eri viisidel,
et nii see lihtsalt on ja selle eesmärgiks on mind tappa.
Seda teeb masendus ja soovimatus edasi elada.
Üks klots teise järel asetub tasapisi selle peale
ja viimaks tundub, et parem oleks surra.
Tahtsime teile näitlikustada, et kõik saab alguse sõnadest,
aga see mõjutab meie mõtteid, mis omakorda mõjutavad tundeid.
Me teame, et kui keegi on masenduses,
siis ta käib küürus,
sest sõnadel on suur jõud ja võibolla hingevaenlase vägi taga,
ja see kinnitab veelgi neid negatiivseid sõnu.
Sõnades on vägi, mis mõjutavad mõtteid,
mõtted mõjutavad tundeid ja need omakorda kogemusi.
Kogemused kujundavad me harjumusi ja see mõjutab iseloomu ja isiksust.
Asja mõte ei ole siinkohal see, et hakkaksime kartma oma iseloomu
ja arvama, et olemegi sellised ning meist ei saa mingit asja.
Kui asjad on läinud nii kaugele, on neid väga raske muuta.
Sest asi on ka selles, et keha keemiline tasakaal muutub.
Ajus ja hormoonsüsteemis toimub muutus.
Endorfiinide hulk kahaneb ja stressihormoonide tase tõuseb
ja seda on ka füüsiliselt tunda, sest see mõjutab mu aju tegevust.
Sellepärast võivad masenduse vastu ka ravimid aidata,
sest need mõjutavad keemilist probleemi,
mis on tasapisi kujunenud.
Probleem aga on selles,
et isegi, kui hakkaksin mõtlema, et ma pole selline,
jäävad (selle klotsikihi) alumised kihid ikkagi alles.
Ja isegi, kui muudaksin oma käitumisviise,
siis tunded, kogemused ja mõtted jäävad ikkagi alles.
Või kui mul oleks ka muinasjutuliselt hea kogemus,
siis ikkagi jäävad tunded ja mõtted alles.
Kui keegi ka julgustaks, kallistaks ja paneks mind end paremini tundma,
jääks mõni klots ikka alles.
Mis siis on see võti
päriselt vabaks saamiseks?
Kuidas murda need mõttemallid? Kuidas muuta iseloomu ja harjumusi?
Sest lihtsalt käitumise muutmine ja muinasjutulised kogemused ei aita.
Me peame minema juurteni välja.
- Juured.
Matteuse 15:13 ütleb Jeesus nii:
Iga taim, mida minu taevane Isa ei ole istutanud, juuritakse välja."
Joonistasin sellele sõnade klotsile meelega kaks tähekest,
sest siin peitubki võti.
Me ei saa muuta otsekohe oma iseloomu,
käitumist või kogemusi.
Need jäävad alles ja on nagu on.
Tunded ka tulevad ja lähevad.
Aga me saame siin midagi muuta ja selles ongi see võti.
Ma või need sõnad välja vahetada.
Teeme proovi ja katsetame seda kohe praegu.
Meil oli see näide, et ma ei saa millegagi hakkama.
Või mis näite sa enne tõidki? - Et ma ei jaksa enam.
Võta siis nüüd midagi selle asemele.
"Ma olen Jumala armas tütar." Ma tean, et see on tõsi.
"Ma suudan kõik Temas, kes teeb mind tugevaks."
Kui mõtlen, et suudan kõik Temas, kes mind armastab ja teeb tugevaks.
Ma olen Jumala armas tütar. Ma olen Jumala armas tütar.
- Milliseid mõtteid see tekitab?
Seda peab kohe pikemalt mõtlema, sest ma pole sellega harjunud,
aga see teeb mind kohe rõõmsaks.
- See tekitab positiivseid mõtteid.
Mul on hea tunne, sest ma tean, et Ta armastab mind ja on mu Isa.
Tean ka, et Ta on kogu aeg minuga ja mul pole häda midagi.
Minus hakkavad kerkima uued soojad tunded.
Armastuse tunded tõusevad esile ja naeratus tuleb suule.
Sees tekib soe tunne.
Ma olen Jumala armas tütar.
Korraga meenub mulle, et Ta on mind korduvalt õnnistanud.
Mul on läinud korduvalt hästi ja mitte ainult halvasti.
- Meenuvad positiivsed kogemused.
Jah, need tulevad mulle äkitselt meelde.
Kui kujundad sellest endale harjumuse sedasi mõelda...
...siis ma muutun naerusuiseks kujuks.
Kel tekib näiteks harjumus hakata hommikuti ülistama.
See on uus harjumus, aga see algas sõnadest.
See mõjub nii, et sa muutud üleni positiiveks.
Ehk siis, me saame ennast muuta.
See algab sõnadest ehk selles tõe vööst.
Tõde on see, mis teeb meid vabaks.
Mitte kogemused või tunded, vaid tõde, mis on Jumala Sõna.
Kui mõelda, nende negatiivsete kogemuste peale,
siis iseloomu muutmine ei muuda just eriti palju.
Ka käitumise muutmine ei tee palju.
Aga kui ma muudan negatiivsed sõnad positiivseteks,
siis kogu risu kaob sedamaid.
Kui ma muudan oma sõnu, muutub kogu mu mõtteviis.
Minu meelest on vägev, et Johannese evangeelium algab nii:
"Alguses oli Sõna
ja Sõna oli Jumala juures ja Sõna oli Jumal."
Vaatame ka seda, kuidas kogu Piibel algab.
Jumal lõi kõik oma Sõnaga. - Jumal ütles ja nii ka sai.
Ehk siis sõnad ja sõnade jõu mõistmine
on esmase tähtsusega.
On oluline pöörata tähelepanu, millised mõtted ja sõnad on me peas.
Millised sõnad me peas tegelikult liiguvad?
Me ei mõtle tunnetele ega oma iseloomule,
vaid läheme juurteni välja.
Me rebime koos juurtega välja
hingevaenlase või inimeste poolt meisse külvatud negatiivsed sõnad.
Me muudame neid, sest sellest tuleb alustada
ja sellest saab alguse vabadus.
Tõde on see, mis vabastab.
Aamen.
Palvetame koos sinuga
Aitäh, Taevaisa, et Sinu Sõna on täielikult tõde.
Aitäh, et Sinu Sõna on tõde ja see tõde teeb meid vabaks.
Aitäh, Issand, et annad meile kõigile tarkust ja mõistmist
leidmaks üles negatiivsed sõnad ja nende läbi tulevad mõtted,
mis on ehk õõnestanud ja hävitanud me elu
juba aastakümneid.
Issand, nüüd on aeg vabaks saada.
Palume just praegu, et igaüks meist võtaks need sõnad kinni
ega usuks enam neid sõnu.
Me lihtsalt keeldume uskumast rohkem neid sõnu.
Need võivad olla muutunud nii tugevateks tõdedeks,
et me ka päriselt usume, et nii on ja saab alati olema.
Ei!
Aitäh Isa, et Sinu Sõna on tõde ja see on ainus igavene tõde.
Kõik muud hingevaenlase valed peavad taganema.
Kõik nende kaudu tulev masendus ja mistahes halb ja kurjad vaimud
taganegu Jeesuse nimel!
Aitäh, Issand, et võime saada vabaks
ja Sa aitad meid oma Püha Vaimu kaudu.
Jeesuse nimel.
Aitäh, Isa, et Sa oled hea Isa.
Sa oled valgus ja Sinus ei ole mingit pimedust.
Sa oled valguste Isa.
Sa oled täis elu.
Sa oled tõesti elu Issand.
Sa oled tulnud tooma meile elu,
tulevikku ja lootust ja elu.
Me kuulutame nüüd elu Jeesuse nimel.
Me kuulutame elu me kõikide ellu!
Kuulutame rakutasandil elu, Jumala imelist elu!
Aitäh, Issand, et võime olla siin Sinu ees
ja nautida Sinu elu ja väge
ja Püha Vaimu väge, mis täidab meid pealaest jalataldadeni.
Issand, me tõuseme kõrgemale.
Me tõuseme uue tõe tasemele.
Sellesse uude reaalsusesse,
et Sa oled meie Isa ja Sa oled koos meiega.
Aitäh Issand rõõmu eest!
Tahan kuulutada sulle Jeesuse nimel pealaest jalataldadeni -
vabanegu rõõm Jeesuse nimel!
Rõõm, elu ja vägi Jeesuse nimel!
Tahan ka võtta meelevalla iga haiguse üle, mis püüab häirida.
Jeesuse nimel, aitäh, Issand, et võime käia Sinu elus ja tervises.
Käia Sinu vabaduses pealaest jalataldadeni, Jeesuse nimel.
Aitäh Issand, et võime kuulutada vabadust kõigile
nii ihu kui hinge alal.
Taganegu iga hingevaenlase mõte, vaimsus või haigus.
Jeesuse nimel!
Me ei ole hingevaenlase vastu armulised,
vaid me sõitleme teda nagu Piibel ütleb.
Me käsime sul taganeda me kõikide eludest, Jeesuse nimel!
Aitäh, Issand, et meile on antud meelevald.
Sina ise oled selle meile andnud ja me kasutame seda julgesti.
Aamen.
- Vabaduseks...
On Kristus meid vabastanud!
Vabadusse!
- Vahel peab võtma sellise hoiaku.
Just, Sõdimine ei toimu diivanil lebades.
Me peame tõusma ja võitlema.
Kui soovid rohkem teada meie töö kohta,
külasta ekraanil olevat kodulehekülge.
Sealt leiad infot meie toreda lasteaia ja kooli kohta.
Meil on muide lasteada pidevalt abilisi vaja,
nii et kui sa ei tööta ega õpi, siis tule meie juurde praktikale!
Tule meie toredasse seltskonda
ja naudi Issanda ligiolu
argipäeva ja me kooli laste keskel.
Tule meile vabatahtlikuks abiliseks!
Me vajame muudki abi.
Näiteks koristamisel, nii et tule meile koristajaks!
Kodulehe kaudu võib tellida ka neid raamatuid.
Kuigi need on õhukesed, on need täis tõde just selle kohta,
mida sina ja mina vajame, et pääseksime vabaks.
Ole õnnistatud Jeesuse nimel!
Jumala Sõna on elumuutev vägi.
TV7 edastab seda kõikidesse Soome ja Eesti kodudesse.
Sa võid olla osaline
selle rõõmusõnumi levitamises Jeesusest Kristusest.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Vajalik annetusinfo on leitav ka www.tv7.ee
Löö kaasa, sest rohkem kui eales varem
vajatakse igas kodus nii tõde kui evangeeliumi.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7